上海外环高速公路

上海外环高速公路，老早畀分段称为环东一大道、环东二大道、环南二大道、环南一大道、环西一大道、环西二大道，上海高速公路网中编号S20，是环绕上海市中心个一条环形城市快速路，全长约99公里。

 概况 
外环高速又名外环线，原编号为A20公路。全长约99公里，分成5段建设，总投资约175亿元。西南段起自S5沪嘉高速，经徐浦大桥跨越黄浦江后，到浦东杨高南路，长约35.5公里，勒1998年建成。西北段起自S5沪嘉高速，终于宝山区吴淞个外环隧道，长约18.5公里，勒2001年建成。浦东段一期西起浦东杨高南路，东交S1迎宾高速相接，长约10公里，勒2002年建成。浦东段二期北起外环隧道，南至S1迎宾高速，长约31公里，勒2002年建成。外环隧道长约3公里，勒拉黄浦江入长江处，勒2003年竣工通车，乃末实现了整个上海外环高速公路个全线贯通。

外环高速按全封闭、全立交个城市快速路标准设计，为双向8车道，设计时速每小时80公里。外环高速主要建设勒上海城区交郊区的结合地带，连接各条通往市郊、市外个高速公路搭干道，对拓展上海城市规模，分流市内交通搭过境车流起着邪气大个作用。

目前，外环高速勒五洲大道立交到郊环隧道浦东出口段交G1501上海绕城高速并线。未来规划建设会得使S20交G1501分别独立成环。

 另见 
 上海环城绿带

Category:上海交通